Държавен вестник, бр. 40, 2009 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  40
(2) Когато по избор на производителя е из-
вършена процедурата на смесено одобряване на
типа, изпълнителният директор на ИА “АА”
попълва в част 3 на списъка с данни, образецът
на който е даден в приложение № 3, номерата
на протоколите от изпитванията по отделните
регулаторни актове, за които няма ЕО серти-
фикати за одобряване на типа.
(3) Когато по избор на производителя е из-
вършена процедура на едноетапно одобрява-
не на типа, изпълнителният директор на ИА
“АА” изготвя списък на приложимите регу-
латорни актове, образец на който е даден в
допълнението на образец А на сертификата
за одобряване на типа по приложение № 7, и
прилага този списък към ЕО сертификата за
одобряване на типа.
Раздел II
Изменение или отказ за издаване на
сертификат за ЕО одобряване на типа
Чл. 42. (1) Изпълнителният директор на ИА
“АА” издава сертификат по чл. 22, ал. 2, т. 2  в
30-дневен срок от датата на подаване на заявле-
нието по чл. 21 по образец, посочен в приложе-
ние № 7, който се номерира по реда на прило-
жение № 5, като изменението на одобрения тип
се отразява в част 5 от номера на сертификата.
Номерът отразява поредността на издадените
последователни разширения.
(2) В сертификата по ал. 1 ясно се посочва
причината за разширението и датата на преиз-
даването.
(3) Когато се установят недостатъци или
непълноти в документите по чл. 21, изпълни-
телният директор ИА “АА” писмено уведомява
заявителя, като дава указания за отстраняване-
то им. Срокът по ал. 1 спира да тече до отстра-
няване на недостатъците или непълнотите в
документите.
(4) В случая по  чл. 20, ал. 2, т. 3 в сертифи-
ката по ал. 1 за изменение на тип система, ком-
понент или отделен технически възел се актуа-
лизира и третата секция от номера за одобрява-
не на типа.
(5) Изпълнителният директор на ИА “АА”
отказва да издаде сертификат за изменение на
одобрението на типа на превозно средство, ко-
гато не са изпълнени изискванията по чл. 22,
ал. 2, т. 2.
(6) Отказът по ал. 5 се мотивира и може да
бъде обжалван по реда на Административно-
процесуалния кодекс.
Чл. 43. (1) Изпълнителният директор на ИА
“АА” отказва издаване на сертификат за ЕО
одобряване на тип ПС, тип ПС по отношение на
система/определени технически характеристи-
ки, типа на система, компонент или отделен
технически възел, когато:
1. превозното средство, системата, компо-
нентът или отделният технически възел не са
произведени в съответствие с техническите
изисквания на регулаторните актове  по прило-
жение № 10 или 11;
2. може да създаде сериозен риск за безопас-
ността на движението по пътищата, замърси
околната среда или нанесе сериозни вреди на
здравето на хората, независимо че отговаря на
изискванията на регулаторните актове.
(2) Отказът по ал. 1 писмено се мотивира и
подлежи на обжалване по реда на Администра-
тивнопроцесуалния кодекс.
Чл. 44. Изпълнителният директор на ИА
“АА” съхранява информацията за сертификати
за изменение на ЕО одобрен тип  ПС, системи,
компоненти или отделни технически възли,
издадени съгласно този раздел.
Г л а в а  ш е с т а
СЕРТИФИКАТ ЗА СЪОТВЕТСТВИЕ И
МАРКИРОВКИ
Чл. 45. (1) Производителят, притежател на
сертификат за ЕО одобрен тип ПС, издава сер-
тификат за съответствие (приложение № 9) на
комплектувано, некомплектувано или напъл-
но комплектувано ПС, когато то е произведено
в съответствие с одобрения тип ПС.
(2) Производителят на ПС може да препра-
ти данни или информация, съдържащи се в сер-
тификата за съответствие, в електронен вид на
органа на Министерството на вътрешните ра-
боти по регистрация.
Чл. 46. (1) Сертификатът за съответствие по
чл. 45 се издава на хартия, защитена чрез цвет-
ни графики или воден знак с формата на иден-
тификационната марка на производителя, и
защитен така, че да се избегне възможността
от фалшифициране.
(2) Сертификатът за съответствие по ал. 1
придружава всяко комплектувано, некомплек-
тувано или напълно комплектувано ПС.
(3) При ПС със специално предназначение
производителят попълва и декларация на про-
изводителя за произход съгласно приложение
№ 13.
(4) Сертификатът за съответствие се издава
на един от официалните езици на Общността.
Когато ПС е предназначено за пускане на паза-
ра на Република България, сертификатът за
съответствие се издава или се придружава от
превод на български език.
(5) Сертификатът за съответствие се попъл-
ва изцяло и не съдържа ограничения относно
използването на превозно средство, различни
от ограниченията, предвидени в приложим ре-
гулаторен акт.